ОТЧЕТ ЗА ДЕЙНОСТТА

НА НАРОДНО ЧИТАЛИЩЕ „ХРИСТО БОТЕВ - 1928“ – с. Детелина

за 2020 г.

Вписано в регистъра на народните читалища под №3203

Вписано в регистъра на обществените библиотеки под № 2338

ЕИК по Булстат 000085253

В съответствие с предварително изготвения Календарен план на дейностите за 2020 г. бяха проведени някои от мероприятията. Във връзка с епидемичната обстановка в страната, бяха въведени ограничения и извънредни мерки.

В началото на 2020г. традиционно започнахме празничния цикъл с отбелязването на Бабинден. В него се включиха жените, които посетиха кабинета на местната лекарка и отдадоха нужното уважение към работата й в грижата за най-малките жители на селото. Направихме и изложба за най-красива погача.

На 14 февруари – Трифон Зарезан , бе организирано зарязване на асмата на жител на селото, след което празника се пренесе в салона на читалището.

Поради въвеждането на мерките за предпазване от Ковид 19 и забраната за събиране на много хора, не се състояха празника на детето 1 юни и празника на плодородието през есента. За наше огромно съжаление през изминалия отчетен период лазарките и коледарите не минаха по къщите в селото.

Библиотечния фонд е 3230 тома литература, за 2020 г. новопостъпилата е 20 тома. През изминалия период имаме 135 читателски посещения. Подреждат се витрини във връзка с годишнини на известни личности и национални празници. Помага се и с доставяне на книги по домовете на болни или възрастни хора, при спазване на противоепидемичните мерки. През периода бе направена инвентаризация и пренареждане на фонда на библиотеката.

Началото на 2020 г. започнахме с наличност от предходната година в размер на 186,11 лв. Получихме субсидия от Министерство на културата – 5220,00 лв. и средствата от членски внос са 52,00 лв. Така общата стойност на средствата, с които разполагахме през отчетния период бяха 5458,11лв.

Субсидираната численост на читалището за 2020 година е 0,5.

Съставил: ………... Председател: …………

/М. Маринова/ /В. Добрева/